יעקב עדס (דברי יעקב)

הרב יעקב עדס (נולד בי' בחשוון תשכ"ה, 16 באוקטובר 1964) הוא רב, תלמיד חכם ומקובל, מחבר סדרת הספרים "דברי יעקב". נולד בשכונת בית וגן בירושלים לרב יהודה עדס, ראש ישיבת קול יעקב, בנו של הרב יעקב עדס, מראשי ישיבת פורת יוסף, חבר בית הדין הרבני הגדול וחבר מועצת הרבנות הראשית, ונינו של הרב אברהם חיים עדס שהיה ראש ישיבת מקובלים. אמו, הרבנית בילא רחל, היא בתו של הרב דב כהן, מחבר הספר האוטוביוגרפי "וילכו שניהם יחדיו" ורבו הראשון של חיל האוויר, ונינתו (מצד אמה) של שמחה מנדלבוים. בצעירותו למד בישיבת קול תורה ובישיבת קול יעקב בראשות אביו. לאחר נישואיו התגורר בשכונת בית וגן. הוא ואשתו התגרשו, אולם לדברי הרב עדס הגט פסול. הרב עדס שהה כמה שנים בישיבות ציוניות, כמו ישיבת עתניאל, ישיבת שבי חברון וישיבת מרכז הרב, ומוסר בהן לעיתים שיעורים. הרב עדס בולט במנהגי סגפנות ופרישות. הוא מסתפר ומחליף את בגדיו לעיתים רחוקות. הוא לובש טלית בכל שעות היום. יש שפירשו את נדודיו בין ישיבות כ"גלות" שגזר על עצמו כפי שעשו כמה רבנים בדורות קודמים. ויש שפירשו שמטרתו זיכוי הרבים להפיץ תורה בעם ישראל. כיום הוא שוהה בישיבת השלום של הרב דוד בצרי. הרב עדס מעביר שיעורים מפעם לפעם ברחבת הכותל המערבי, ביום חמישי בלילה בישיבת אהל יעקב בבני ברק לבחורים מישיבת פוניב'ז, וביום ראשון בלילה בהלכות שבת בכולל חזון איש. שיעוריו עוסקים בגמרא, הלכה למעשה, מוסר, אמונה וקבלה. הוא מתפלל בבכי סוער ובמאמץ. בשנים האחרונות הוא החזן הקבוע במניין על פי כוונות הרש"ש בתפילת שחרית בשעת הנץ החמה בכותל המערבי, וכן נוהג להשתתף בתיקון חצות מדי ליל שישי במנהרות הכותל, עם הרב בניהו שמואלי. הרב עדס חיבר עשרות ספרים בתחומים מגוונים. את הספרים מממנים תורמים והוא מחלקם ללא תשלום, לבתי כנסיות ולעיתים ליחידים. הוא מקפיד להדפיס את ספריו ללא סימני ניקוד ופיסוק. עם זאת, ספרו הפופולרי "פרקי מחשבה" מנוקד ומפוסק ונמכר בחנויות הספרים. הספר הודפס פעמים רבות ותורגם לאנגלית, לרוסית, לסינית, לספרדית, לצרפתית, להונגרית ולאיטלקית. ספריו מתאפיינים בהיכרות עם הלמדנות הליטאית המקובלת. הוא דן בדברי הפוסקים הליטאיים כדוגמת החזון איש, הרב שלמה זלמן אוירבך והרב יוסף שלום אלישיב. בספריו משולבות גם דרשות בנושאים כמו צניעות נשים, חינוך והתמודדות עם נוער נושר. הרב עדס נמנע מלהשתתף בבחירות לכנסת ואף לעירייה אינו מצביע. כתב מספר שירים שבוצעו על ידי זמרים ישראלים ("אלוקי הנשמות" בביצוע קובי אפללו, "תורה הקדושה" בביצוע מידד טסה וחיים ישראל, "תמיד אליך" בביצוע רמי קליינשטיין ויונתן רזאל). הרב עדס היה נשוי לרבקה, ולו שני ילדים ממנה. דברי יעקב על הש"ס: חידושיו נדפסו בכמה מהדורות, בכל פעם במספר כרכים גדול יותר. הם כוללים בין היתר כרכים על ברכות וזרעים; שבת; עירובין; פסחים ושקלים; ביצה, תענית, מגילה ומועד קטן; ראש השנה ויומא; סוכה חגיגה; יבמות, נדרים, נזיר וסוטה; סדר נזיקין; סנהדרין ושבועות; גיטין, כתובות, קידושין; מכות; סדר קדשים; יורה דעה וחולין; סדר טהרות ועניינים; בהלכות ומסכת נדה (שני כרכים), בהלכות ומסכת מקוואות (ארבעה כרכים); בענייני הלכה (ארבעה כרכים); על סדר ארבעת חלקי שולחן ערוך (שני כרכים); עניינים בש"ס ארבעה כרכים; בענייני חנוכה ומסכת יבמות (מהדורה שנייה); אגדות בש"ס (שני כרכים) בקבלה: ביאורים על סידור הרש"ש ושער הכוונות (שני כרכים): "בכתבי האר"י"; "בקבלת הגר"א" (שני כרכים); "בשמות הקודש"; "על ספר הבהיר" התקרבות להשם האור לנשמה לבנות ישראל מכתבי הגר"א בענייני עבודת השם יתברך נביאים, כתובים פרשיות התורה, חמישה כרכים סת"ם, ציצית פרקי מחשבה - כולל שנים עשר חיבורים באמונה במוסר ספרים נוספים שיעורים של הרב יוסף שלום אלישיב על מסכת ביצה עם ביאורים דברי יעקב "בתשובות הגרי"ש" - ביאורים ומשא ומתן בתשובות מהרב יוסף שלום אלישיב, בספר "קובץ תשובות" ארבעה כרכים. בענייני הר הבית ובית המקדש - על איסור העלייה להר הבית בזמננו איגרת נדירה מהקהילות יעקב, עם הסברים והוספות תורת אברהם - מתורת אבי סבו רבי אברהם חיים עדס בענייני קבלה עם הסברים והוספות שלו פירוש לסדרת הספרים "קדושת יצחק" (שישה כרכים) של הרב כדורי הכוללת ביאורים ביחס לשמות הקדושים ושמות מלאכים וכן סגולות, לחשים וקמעות. הוציא לאור מהדורה של הספר "לבני בנימין" שחיבר רבי שמואל אברהם דיסקין - אחיו של המהרי"ל דיסקין, בתוספת הקדמה וביאורים הוציא לאור ב' כרכים מהדורה של ספרי רבני משפחת בורלא עם חיבורו "דברי יעקב", כרך א' ספר שו"ת "מקור ישראל" שחיבר רבי ישראל יעקב בורלא, וכרך ב' ספר שו"ת "וישב יוסף" וספר "לקט יוסף" שחיבר רבי יוסף ניסים בורלא. חוברת בענין "מעשה פלאי" שהרעיש עולם ומלואו, עם פירוט מעשה הינוקא שאירע בשנת תשי"ד, ששמע מפי בעל המעשה עצמו (הינוקא) רבי ישראל משה מנדל שליט"א. בחוברת זו מודפס גם חיבורו "איך מביאים את האור לנשמה" שהוא מכתב בעניני אמונה" עם הוספות. שיח יעקב - חליפת מכתבים ומשא ומתן בהלכה עם הרב חיים קניבסקי. בכרך זה נדפסו גם מאמרים השקפתיים והלכתיים. שעורי הרב עדס, באתר "קול הלשון" ערוץ יוטיוב, שבו שיעורים וראיונות רדיו של הרב עדס דוד קורן, במחיצת צדיק: הרב יעקב עדס, באתר בחדרי חרדים, 27 ביולי 2007 אבישי בן חיים, הרב עדס נגע בי, באתר nrg‏, 2 באוקטובר 2008 אבישי בן חיים, יש אלוהים - מכתב לאלי יצפאן, באתר nrg מסמך מרתק: דעת הרב יעקב עדס על הגיור, באתר כיכר השבת, 2 במרץ 2011 עד עלות השחר: ערב של התעלות עם הרב יעקב עדס, באתר כיכר השבת, 4 באפריל 2011 הרב עדס טוען: גט הגירושין שלי פסול, רעייתי אשת איש, באתר כיכר השבת, 18 בפברואר 2014 משה ויסברג, בהליכה הלילית: הרבי נפגש עם המקובל והשניים נכנסו לביהכנ"ס, באתר בחדרי חרדים, 3 בינואר 2024 דף פייסבוק של תלמידי הרב עדס ובו שיעורים שלו כל הכתבות על הרב יעקב עדס, באתר ערוץ 7 יעקב בן יהודה עדס (1964-), דף שער בספרייה הלאומית הרב יעקב עדס טוען: גט הגירושין שלי פסול (באתר רוטר על פי הכתבה בכיכר השבת) ובאתר יוטיוב ראו לדוגמה שיעור בישיבת בית אל "המחברת הסודית" של גדול המקובלים נחשפת לראשונה, באתר כיכר השבת